Gus Poyet

Gus Poyet (s. 15. marraskuuta 1967) on uruguaylainen jalkapallovalmentaja ja entinen keskikenttäpelaaja. Hän on toiminut viimeksi Kreikan jalkapallomaajoukkueen päävalmentajana.

Ura pelaajana

Montevideossa syntynyt Poyet aloitti jalkapalloilijan uransa Euroopassa ranskalaisen Grenoble Footin riveissä vuonna 1988. Hän pelasi seurassa yhden kauden, kunnes siirtyi Uruguayn Primera Divisióniin River Plate Montevideoon. Hän pelasi seurassa vuosina 1989–90 lähes 80 ottelua ja tehtaili kunnioitettavat 28 maalia. Euroopan kentille Poyet palasi vuonna 1990, kun espanjalaisseura Real Zaragoza hankki hänet riveihinsä. Zaragozassa Poyet pelasi menestyksekkäät seitsemän kautta voittaen Copa del Reyn 1994 ja Cup-voittajien Cupin 1995. Kaikkiaan Poyet urakoi seitsemän kauden aikana 239 liigaottelua, joissa tehtaili 63 maalia.

Kesällä 1997 Poyet siirtyi ilmaisella siirrolla Englannin Valioliigaan Chelsean joukkueeseen. Debyyttikausi meni pitkälti toipuessa polvivammasta, mutta hän kuntoutui kevääksi ja oli mukana Cup-voittajien Cupin loppuottelussa, jossa Chelsea kukisti VfB Stuttgartin. Kaudella 1998/99 Poyet pelasi loistavasti ja auttoi 14 liigamaalillaan Chelsean Valioliigan kolmanneksi. Kaudella 1999/2000 Poyet oli maaleillaan johdattamassa lontoolaiset FA Cupin mestaruuteen ja Mestarien liigan puolivälieriin. 

Poyet'n ura Chelseassa päättyi Claudio Ranierin tuloon päävalmentajaksi. Uruguaylainen ei kuulunut uuden valmentajan suunnitelmiin ja toukokuussa 2001 hän siirtyi Tottenhamiin. Poyet edusti Spursia kolme kautta, mutta loukkaantumiset vaivasivat hänen uransa viimeisiä vuosia. Hän lopetti pelaajauransa Spursissa vuonna 2004.

Maajoukkuetasolla Poyet debytoi Uruguayn paidassa heinäkuussa 1993. Uruguay - International Matches 1991–1995 Hän edusti maata kaikkiaan 26 A-maaottelussa vuosina 1993–2000. Poyet juhli Copa Américan mestaruutta vuonna 1995 ja hänet valittiin turnauksen parhaaksi pelaajaksi. Gus Poyet: One-on-One

Meriitit pelaajana

 Cup-voittajien Cup (2): 1995, 1998
 UEFA Super Cup: 1998
 Copa del Rey: 1994
 FA Cup: 2000
 Copa América: 1995

Ura valmentajana

Pelaajauransa jälkeen Poyet on toiminut valmentajana. Hän aloitti uransa heinäkuussa 2006 entisen seurakaverinsa Dennis Wisen apuvalmentajana Swindon Townissa. Swindon confirm Wise as manager Parivaljakon pesti seurassa päättyi jo lokakuussa 2006, kun he siirtyivät tiukkojen neuvottelujen jälkeen Leeds Unitedin valmentajiksi. Leeds complete Wise move Poyet työskenteli Leedsin organisaatiossa vuoden verran, kunnes Juande Ramos palkkasi hänet apuvalmentajakseen Tottenhamiin lokakuussa 2007. Spurs pick Poyet to assist Ramos Ensimmäisellä kaudellaan Spursissa Poyet pääsi juhlimaan Englannin liigacupin mestaruutta, kun Spurs kaatoi finaalissa Chelsean 2–1. Tottenham 2–1 Chelsea Lokakuussa 2008 Spurs erotti Ramosin valmennustiimeineen. Tottenham sack Ramos for Redknapp

Poyet palasi valmennustehtäviin marraskuussa 2009, kun Brighton & Hove Albion FC palkkasi hänet 1,5-vuotisella sopimuksella päävalmentajakseen. Brighton appoint Poyet as manager Debyyttikausi päävalmentajana päättyi Englannin Ykkösliigan sijaan 13. Tulos tyydytti seurajohtoa ja heinäkuussa 2010 Poyet teki nelivuotisen sopimuksen Brightonin kanssa. Brighton boss Gus Poyet signs four-year deal Kaudella 2010/11 uruguaylainen pääsi aloittamaan kunnolla puhtaalta pöydältä ja johdatti Brightonin loisteliaasti Ykkösliigan mestaruuteen. Seura palasi hänen johdollaan Englannin Mestaruussarjaan viiden vuoden tauon jälkeen. Walsall   1 - 3   Brighton Kauden päätteeksi hänet valittiin Ykkösliigan parhaaksi valmentajaksi. Poyet wins manager prize 

Kaudella 2011/12 Poyet luotsasi Brightonin turvallisesti Mestaruussarjan keskikastiin sijalle 10 ja seura varmisti helposti sarjapaikkansa. Kaudella 2012/13 joukkue jatkoi loisteliaita esityksiään ja taisteli Poyet'n johdolla noususta Englannin Valioliigaan. Neljänneksi sarjassa sijoittunut Brighton hävisi nousukarsinnat Crystal Palacelle, eli nousu liigaan jäi haaveeksi. Tappiollisen nousukarsinnan jälkeen Brighton asetti Poyet'n toimitsijakieltoon sopimusrikkomusepäilyiden vuoksi. Brighton & Hove Albion suspend manager Gus Poyet for an alleged breach of contract Kesäkuussa 2013 seura erotti menestysvalmentajansa. Club Statement 

Lokakuun alussa 2013 Poyet allekirjoitti kaksivuotisen sopimuksen Valioliigassa pelaavan Sunderlandin kanssa. Gus Poyet: Sunderland name Uruguayan as head coach Uruguaylaisen johdolla Sunderland säilytti paikkansa valioliigassa sijoittuen 14:nneksi. Kausi 2014/15 sujui heikosti ja putoamiskamppailuun ajautunut seura erotti Poyetin maaliskuussa 2015. Sunderland sack manager Gus Poyet

Lokakuun lopussa 2015 Poyet teki kauden loppuun ulottuvan sopimuksen AEK Ateenan kanssa.Gustavo Poyet agrees with AEK FC Poyetin johdolla AEK pelasi hyvin ja hävisi vain neljä liigaottelua. AEK voitti esimerkiksi kaikki kolme muuta suurseuraa PAOKin, Olympiakosin ja Panathinaikosin. Poyet sai yllättäen potkut seurasta 20. huhtikuuta 2016 juuri ennen Kreikan cupin välieräottelua. Syynä oli Poyetin aiempi ilmoitus, ettei hän jatka seurassa kauden jälkeen.AEK Athènes : Gustavo Poyet licencié de son poste d'entraîneur

Kaudeksi 2016/17 Poyet siirtyi kaksivuotisella sopimuksella Real Betisin päävalmentajaksi.Betis Séville : Gustavo Poyet sur le banc la saison prochaine Sevillalaisseuran peliesitykset eivät olleet odotuksien mukaisia ja joukkue juuttui La Ligan alempaan keskikastiin. Betis keräsi Poyetin alaisuudessa 11 pistettä pelaamistaan 11 ottelusta ja hän sai potkut tehtävistään marraskuun puolivälissä.Gus Poyet sacked by Real Betis after four months in charge

Marraskuun lopussa 2016 Poyet allekirjoitti sopimuksen Kiinan Superliigassa pelaavan Shanghai Greenlandin kanssa.Gus Poyet named coach of Chinese Super League side Shanghai Shenhua Shanghailaisseuran kausi oli Poyetin johdolla mollivoittoinen ja sijoitus painui kauas liigan kärkitaistelusta. Lopulta Poyet jätti tehtävänsä syyskuun puolivälissä, kun seura oli voittanut vain kuusi ottelua ja oli liigassa sijalla 12.Gus Poyet: Uruguayan resigns as Shanghai Shenhua manager

Tammikuussa 2018 Poyetista tuli Ranskan pääsarjaseura Girondins Bordeaux'n päävalmentaja.BORDEAUX APPOINT FORMER CHELSEA MIDFIELDER POYET AS NEW COACH Hänen johdollaan Bordeaux hävisi vain viisi pelaamistaan 16 liigaottelusta ja nousi sarjataulukossa lopulta kuudenneksi ja selvitti tiensä Eurooppa-liigan karsintoihin kaudelle 2018/19. Seurajohto hyllytti Poyetin tehtävistään 17. elokuuta 2018 tämän kritisoitua seurajohtoa päätöksestä myydä hyökkääjä Gaëtan Laborde Montpellieriin.Gus Poyet suspended by Bordeaux after he called owners ‘a disgrace Syyskuun alussa Bordeaux vahvisti, että seuran päävalmentajana toimii toistaiseksi Éric Bedouet ja Poeytin ura seurassa päättyi.BORDEAUX CONFIRM THE RETURN OF RICARDO 

Poyet palasi valmennustehtäviin helmikuussa 2021 chileläisen Universidad Católican päävalmentajana.GUSTAVO POYET ES EL NUEVO DIRECTOR TÉCNICO DE UNIVERSIDAD CATÓLICA Hän johdatti joukkueensa koronapandemian vuoksi siirretyn Chilen supercupin 2020 mestariksi.U Católica 4-2 Colo Colo y campeón de la Supercopa de Chile por tercera vez en su historia Hän jätti joukkueen lokakuussa 2021 heikkojen tulosten vuoksi.Una débil campaña saca a Gustavo Poyet de la Universidad Católica 

Helmikuussa 2022 Poyetista tuli Kreikan jalkapallomaajoukkueen päävalmentaja.Greece hires Gus Poyet as coach after World Cup setback Poyetin sopimus Kreikan maajoukkueessa päättyi maaliskuun lopussa 2024, eikä sitä jatkettu.

Saavutukset valmentajana

 Chilen supercup: 2020
 Englannin ykkösliiga: 2011
 Englannin ykkösliigan paras valmentaja: 2011
 Englannin liigacup: 2008 (apuv.)

Perhe

Poyet on naimisissa Madelon Gonzálezin kanssa ja heillä on kaksi poikaa Matias (s. 1993) ja Diego (s. 1995). Diego on seurannut isänsä jalanjäljissä jalkapallouralle.Gus Poyet bounces back from Spurs setback and targets Premier League return Poyetin isä Washington (1939–2007) oli menestynyt koripalloilija ja Uruguayn koripallomaajoukkueen kapteeni. Hän pelasi olympialaisissa 1960 ja 1964.Gus Poyet uses basketball to give Sunderland’s skills a boost 

Lähteet

Luokka:Uruguaylaiset jalkapalloilijat
Luokka:Uruguaylaiset jalkapallovalmentajat
Luokka:Vuonna 1967 syntyneet
Luokka:Elävät henkilöt